En aquest espai trobareu resposta als dubtes més freqüents que podeu tenir sobre l'eina digital ContacteCovid.cat i el seu funcionament.
ContacteCovid.cat complementa i reforça la tasca que fan els professionals sanitaris, els Gestors COVID i els scouts en el procés de detecció de casos positius i el seguiment dels contactes estrets.
ContacteCovid.cat és una eina digital que permet:
ContacteCovid.cat no és una eina oberta al servei de tota la ciutadania, sinó que és el Sistema de Salut de Catalunya el que contacta via SMS amb els ciutadans que, per la seva situació, l'han de fer servir.
Aquest missatge SMS els indica com hi han d'accedir.
L'eina s'adreça a les persones que es troben en alguna de les situacions següents:
En aquesta primera fase només rebran l'SMS els casos sospitosos i els casos confirmats.
L'eina és totalment segura, ja que només s'hi pot accedir per invitació a través d'un SMS personalitzat que es rep al mòbil.
Per accedir-hi, cal identificar-se amb un codi de seguretat de sis caràcters que combina lletres majúscules, minúscules i números, i que es facilita dins del mateix SMS.
Una vegada dins, cal emplenar altres dades personals: el nom, el CIP de la targeta sanitària individual (TSI) o el DNI o NIE, i el número de telèfon mòbil on s'ha rebut el missatge.
Dins de l'SMS hi trobareu un codi PIN i un enllaç que apunta a l'aplicació web.
A la primera pantalla d'identificació, heu d'introduir:
A la segona pantalla d'identificació, heu d'afegir el CIP de la vostra targeta sanitària individual (TSI), o el vostre DNI o NIE.
Un cop dins, entrareu a la vostra zona personal, des d'on podreu accedir a la informació adaptada a la vostra situació (cas sospitós, cas confirmat o contacte estret).
Si esteu esperant el resultat de la PCR, des de ContacteCovid.cat podreu registrar els vostres contactes estrets i accedir a informació sobre com fer l'aïllament preventiu.
En aquest cas només rebreu l'SMS si sou un cas positiu.
L'SMS de cas sospitós només s'envia a les persones amb símptomes que es facin una PCR dins la xarxa sanitària pública.
Heu de seleccionar l'opció "Registre de contactes estrets" i realitzar els passos següents:
Si heu tingut contacte amb una persona diagnosticada de COVID-19, des de ContacteCovid.cat podreu:
Per fer l'aïllament preventiu, heu de seguir les indicacions següents:
Per fer l'aïllament davant del diagnòstic de COVID-19, heu de seguir les indicacions següents:
Per fer la quarantena domiciliària, heu de seguir les indicacions següents:
Malgrat que us hagin fet una PCR i el resultat sigui negatiu, heu de respectar la quarantena durant tot el termini que us han indicat.
Per sol·licitar la baixa laboral per COVID-19, heu d'entrar a La Meva Salut i obrir una eConsulta amb el vostre professional sanitari d'atenció primària.
El professional sanitari la tramitarà i la publicarà a l'espai Informes i resultats de La Meva Salut, des d'on us la podreu descarregar.
En l'SMS que rebreu si sou contacte estret us fan una sèrie de preguntes per determinar si necessiteu la baixa laboral.
En aquest cas, se us demana la informació necessària per tramitar-la.
Cal recordar que, per tal de tallar la cadena de transmissió i evitar possibles nous rebrots, és fonamental detectar i aïllar els casos de COVID-19, així com identificar i controlar les persones amb qui han tingut contacte estret per aïllar-les i fer-los seguiment del símptomes.
Els contactes tampoc no saben la identitat de la persona que ha donat positiu.
La informació i les dades es recullen amb finalitats d'interès públic en l'àmbit de la salut pública per l'actual situació d'emergència sanitària generada per la COVID-19 i la necessitat de controlar la seva propagació efectuant un seguiment dels possibles casos.
Les dades s'incorporen al tractament de Vigilància epidemiològica, del qual és responsable el Departament de Salut.
En cas de no confirmar-se un cas positiu, les dades del cas sospitós s'anonimitzen o pseudoanonimitzen amb finalitats de recerca científica i se suprimeixen del tractament de Vigilància epidemiològica, i les dades dels seus contactes estrets se suprimeixen.
Així mateix, les dades del cas sospitós es poden emprar per a la realització d'estadístiques sobre la situació de propagació de la COVID-19, per conèixer la situació actual i predir situacions futures, les quals han d'estar degudament anonimitzades o pseudonimitzades i s'han de presentar de manera agregada.
Només es contacta amb els contactes estrets reportats quan es confirma el diagnòstic de COVID-19 de la persona que els ha reportat.
En cap cas se'ls revela la identitat de la persona diagnosticada.
Comproveu que heu respectat les majúscules i les minúscules a l'hora d'introduir el codi.
Aneu amb compte amb la lletra "L" minúscula i la "i" majúscula, ja que es poden confondre.
Els contactes que vau reportar al CAP s'envien directament als gestors telefònics ( scouts ) un cop s'ha confirmat que sou un cas positiu.
En qualsevol cas, convé que introduïu al web ContacteCovid.cat tots els contactes amb qui heu tingut contacte estret des de les 48 hores prèvies als primers símptomes.